**Projekto**

**lyginamasis variantas**

**LIETUVOS RESPUBLIKOS**

**NOTARIATO ĮSTATYMO NR. I-2882 28, 36, 37 ir 50 STRAIPSNIŲ PAKEITIMO IR ĮSTATYMO PAPILDYMO 281 STRAIPSNIU**

**ĮSTATYMAS**

2020 m. d. Nr.

Vilnius

**1 straipsnis. 28straipsnio pakeitimas**

Papildyti 28 straipsnį 3 dalimi:

„**Notaro notarinių veiksmų atlikimo nuotoliniu būdu, naudojant informacinių technologijų priemones (toliau – nuotoliniu būdu), vieta yra laikoma notaro biuro buvimo vieta. Notaras gali nuotoliniu būdu atlikti notarinius veiksmus ir asmenims, esantiems užsienyje.**“

Buvusias 28 straipsnio 3 ir 4 dalis atitinkamai laikyti 4 ir 5 dalimis.

**2 straipsnis. Įstatymo papildymas 281 straipsniu**

Papildyti Įstatymą 281 straipsniu:

„**281 straipsnis. Notaro notarinių veiksmų atlikimas nuotoliniu būdu**

**Notaro notariniai veiksmai, išskyrus testamentų tvirtinimą ir šio įstatymo 26 straipsnio 1 dalies 7 ir 8 punktuose nurodytus notarinius veiksmus, gali būti atliekami nuotoliniu būdu.**

**Notaro notariniai veiksmai nuotoliniu būdu atliekami vadovaujantis tomis pačiomis notaro veiklą reglamentuojančiomis nuostatomis, kaip ir atliekant juos tiesioginio susitikimo metu.**

**Notaras notarinius veiksmus gali atlikti nuotoliniu būdu, jeigu: užtikrina patikimą asmens, kuriam atliekamas notarinis veiksmas, tapatybės nustatymą, gali nuotoliniu būdu išaiškinti notarinių veiksmų prasmę ir pasekmes bei įsitikinti asmens valia, kuri patvirtinama kvalifikuotu elektroniniu parašu, užtikrina notaro tvarkomos elektroninės informacijos saugą ir kibernetinį saugumą, naudoja tinkamas technines ir organizacines asmens duomenų tvarkymo priemones, turi technines galimybes tinkamai perduoti duomenis valstybės registrams ir informacinėms sistemoms.**

**Asmeniui paprašius atlikti notarinį veiksmą nuotoliniu būdu, dėl notarinio veiksmo atlikimo būdo** **sprendžia notaras. Siekdamas užtikrinti asmens teisėtų interesų apsaugą ar notarinių veiksmų atlikimą reglamentuojančių nuostatų įgyvendinimą, notaras gali neatlikti notarinio veiksmo nuotoliniu būdu, nors ir turi galimybę užtikrinti šio straipsnio 3 dalyje nurodytas sąlygas,** **informuodamas asmenį, kad dėl notarinio veiksmo atlikimo asmuo turėtų atvykti į notaro biurą. Atsisakymas atlikti notarinį veiksmą nuotoliniu būdu neskundžiamas.**

**Notaro notarinių veiksmų atlikimo nuotoliniu būdu taisykles tvirtina Notarų rūmai.**“

**3 straipsnis. 36 straipsnio pakeitimas**

Pakeisti 36 straipsnį ir jį išdėstyti taip:

„36 straipsnis. Tvirtinamasis įrašas ir notarinis liudijimas

Notaro tvirtinamuose **popieriniuose** dokumentuose notaras parašo tvirtinamąjį įrašą, pasirašo ir uždeda savo antspaudą.

~~Notaro liudijamuose dokumentuose notaras parašo notarinio liudijimo įrašą, pasirašo ir uždeda savo antspaudą.~~

Notaro **liudijamuose** **ir** išduodamuose **popieriniuose** dokumentuose notaras parašo notarinio liudijimo įrašą, pasirašo ir uždeda savo antspaudą.

**Notaro tvirtinamuose elektroniniuose dokumentuose notaras parašo tvirtinamąjį įrašą ir pasirašo juos kvalifikuotu elektroniniu parašu. Notaro liudijamuose** **ir** **išduodamuose** **elektroniniuose dokumentuose notaras parašo liudijimo** **įrašą ir pasirašo juos kvalifikuotu elektroniniu parašu. Kitus notaro išduodamus elektroninius dokumentus, kuriuose neturi būti parašomas tvirtinamasis ar liudijimo įrašas, notaras pasirašo kvalifikuotu elektroniniu parašu. Šioje dalyje nurodytais atvejais notaro antspaudas nededamas.**

Paveldėjimo teisės liudijimuose notaras papildomai nurodo paveldėjimo bylos numerį.

Liudydamas užsienio kalba surašyto dokumento nuorašo tikrumą, notaras tvirtinamąjį įrašą parašo valstybine kalba.

Jeigu tvirtinamasis įrašas ar notarinis liudijimas netelpa sudaromame **popieriniame** notariniame dokumente, jis gali būti surašytas pridedamame prie dokumento popieriaus lape. Šiuo atveju lapai su dokumento tekstu ir lapas su tvirtinamuoju įrašu ar notariniu liudijimu susiuvami, sunumeruojami, susiūtų lapų skaičius patvirtinamas notaro parašu ir antspaudu.

Notaro byloje saugomų dokumentų, kuriais remiantis atlikti notariniai veiksmai, kopijų tikrumas liudijamas pagal Lietuvos vyriausiojo archyvaro nustatytas bendrąsias dokumentų rengimo taisykles.“

**4 straipsnis. 37 straipsnio pakeitimas**

Pakeisti 37 straipsnį ir jį išdėstyti taip:

,,37 straipsnis. Notarinių veiksmų registravimas

Visi notariniai veiksmai registruojami viename notariniame registre.

Notariniame registre turi būti nurodomi šie registruojamo notarinio veiksmo duomenys:

1) notarinio veiksmo registracijos numeris;

2) notarinio veiksmo atlikimo data;

3) fizinio asmens vardas, pavardė, asmens kodas arba gimimo data, juridinio asmens pavadinimas, kodas, atstovo vardas, pavardė, asmens kodas arba gimimo data;

4) dokumentas, patvirtinantis asmens tapatybę;

5) notarinio veiksmo arba suteiktos teisinės paslaugos turinys;

6) notaro atlyginimo dydis už notarinio veiksmo atlikimą;

7) notaro atlyginimo dydis už sandorio projekto parengimą, konsultaciją ar techninę paslaugą~~;~~.

~~8) asmens, kuriam atliktas notarinis veiksmas ar suteikta teisinė paslauga, ir visų kitų notarinio veiksmo dalyvių parašai.~~

Notarinio veiksmo registracijos numeris įrašomas notaro tvirtinamame, liudijamame ar išduodamame dokumente.

Įrašas registre yra įrodymas, kad notarinis veiksmas buvo atliktas.

Notarinis registras ~~gali būti~~ tvarkomas elektroniniu būdu. ~~Elektroniniu būdu tvarkomam notariniam registrui netaikomas šio straipsnio antrosios dalies 8 punkte nurodytas reikalavimas. Elektroniniu būdu tvarkomo~~ ~~n~~Notarinio registro pildymo tvarką nustato Lietuvos Respublikos teisingumo ministras, suderinęs su Notarų rūmais.“

**5 straipsnis. 50 straipsnio pakeitimas**

Papildyti 50 straipsnį 2 dalimi:

„**Atliekant notarinius veiksmus nuotoliniu būdu šio straipsnio 1 dalies nuostatos netaikomos.**“

**6 straipsnis. Įstatymo įsigaliojimas ir įgyvendinimas**

1. Šis įstatymas, išskyrus 4 straipsnį ir šio straipsnio 2 dalį, įsigalioja 2021 m. sausio 1 d.
2. Šio įstatymo 4 straipsnis įsigalioja 2022 m. sausio 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentas